VEGA præsenterer

**VEGA fejrer The Beatles 50 år efter legendarisk stadiumkoncert**

*Torsdag den 26. november er der jubilæumskoncert for The Beatles, som spillede deres berømte Shea stadium-koncert i New York i 1965. For en aften bliver Ideal Bar forvandlet til året 1965, når tribute-bandet Beat The Meetles spiller op til dans i ægte tresserstil.*

For tredje år i træk åbner Ideal Bar dørene for det, der efterhånden ligner en tradition – den årlige Beatles årstalsfest. Året er er selvsagt nu 1965, og Danmarks fineste Beatles tribute-band, Beat The Meetles, har i år valgt den legendariske Shea stadium-koncert til at fejre 50 året med.

**Legendarisk koncert i New York bliver hyldet**

The Beatles’ Shea Stadium koncert fandt sted d. 15. august 1965 i New York. Koncerten er stadionkoncerternes moder, den første af sin slags med næsten 56.000 publikummer.

Det er fine, men lidt mere ydmyge forhold Beat The Meetles ”opfører” Shea stadium-koncerten under på Ideal Bars scene den 26. november. Til gengæld er de medbragte Vox forstærkere og andet udstyr stort set identisk med det, der blev benyttet back in the days. Efter en pause spiller Beat The Meetles et ”Beatles’ greatest hits”-sæt med vægt på året 1965 og med medvirken fra en lille håndfuld af bandets musikalske Beatles-venner.

Solisterne er vil først blive afsløret på selve aftenen, men vi kan afsløre, at der bliver tale om genrationstræf, hvor aldersforskellen på yngste og ældste gæst er 47 år.

Efter selve koncerten vender de bedste Beatles-venner – ”Walter-Hofer-Logen” sprøde Beatles-vinyler på grammofonpladespilleren og lægger op til en top nørdet Beatles-treatment.

**Fakta om koncerten:**
The Beatles ’65

Torsdag den 26. november 2015 kl. 20:30
Ideal Bar, Enghavevej 40, 1674 Kbh. V
140 kr. + gebyr
Forsalg via VEGAs hjemmeside og Billetnet.

Læs mere om koncerten med The Beatles ’65 og køb billet her.